### **SLOVAKIA RING a Porsche 911 GT3: legenda pokračuje!**

**Orechová Potôň, 26. jún 2025 - Pretekársky okruh SLOVAKIA RING predstavuje spoluprácu so značkou Porsche: nové Porsche 911 GT3 nájde u nás nový domov aj dizajn.**

Nová generácia 911-ky GT3 s interným označením 992.2 stelesňuje čistú esenciu športového auta – s atmosférickým motorom, prepracovanou aerodynamikou a technológiou priamo odvodenou z pretekárskych tratí. V spolupráci so spoločnosťou Porsche Slovensko zakotvil tento špeciál u nás ako **nový showcar** s vlastným Slovakia Ring polepom.

Fanúšikovia tejto legendy ho od dnešného dňa uvidia vystavený pred hlavným vchodom do areálu, ako aj na vybraných športovo-spoločenských akciách, tuningových zrazoch či stretnutiach v rámci Slovenska. Ak sa fanúšikom podarí *urobiť si* *selfie s týmto špeciálom*, *zverejnia* ju na svojom *Facebooku* alebo na *Instagrame*, *označia* *@porscheslovensko a @slovakiaring* a pridajú príslušný *hashtag #porscheXslovakiaring*, jeden z nich bude mať na konci sezóny šancu vyhrať nezabudnuteľnú jazdu na takomto aute na pretekárskom okruhu.

Pod kapotou novej GT3 bije srdce o objeme **4,0 litra** - plochý atmosférický šesťvalec s výkonom **510 koní**, ktorý sa roztáča až do **9 000 otáčok za minútu**. V kombinácii s manuálnou 6-stupňovou prevodovkou (alebo 7-stupňovou PDK) tvorí spojenie medzi tradíciou a technologickou precíznosťou. Zrýchlenie z 0 na 100 km/h dosahuje za **3,4 sekundy**, maximálna rýchlosť presahuje **311 km/h**.

Nová GT3 nie je len o maximálnom výkone. **Prepracované zavesenie kolies**, **aktívna aerodynamika** a **odľahčená konštrukcia** s karbónovými prvkami robia z tohto auta ideálny nástroj pre puristov. V interiéri dominujú športové sedadlá, pretekársky volant a možnosť výbavy Clubsport s ochranným rámom.

Od svojho debutu v roku 1999 sa Porsche 911 GT3 stalo základom úspešných pretekárskych špeciálov ako **GT3 Cup**, **GT3 R** či **RSR**, ktoré pravidelne víťazia aj vo vytrvalostných pretekoch po celom svete - vrátane 24 hodín Nürburgringu, Spa či Le Mans.

Za volantom GT3 sedeli legendy ako **Walter Röhrl**, **Jörg Bergmeister**, ale aj dnešní ambasádori značky ako **Kevin Estre** či **Laurens Vanthoor**. Automobilový seriál Porsche Sprint Challenge Central Europe s vozidlami Porsche 911 GT3 Cup z dielne Lechner Racing je pravidelnou súčasťou kalendára Slovakia Ring už niekoľko rokov.

### **Porsche 911 GT3 (992.2)**

#### **Základné údaje**

* **Motor:** 4,0-litrový atmosférický plochý 6-valec (boxer)
* **Výkon:** 375 kW (510 koní)
* **Krútiaci moment:** 450 Nm
* **Prevodovka:** 6-stupňová manuálna *alebo* 7-stupňová PDK (dvojspojková)
* **Pohon:** zadný
* **Z 0 na 100 km/h:** 3,4 s (s PDK)
* **Max. rýchlosť:** 311 km/h
* **Emisie CO₂:** 312 – 310 g/km (WLTP)
* **Spotreba paliva:** 13,8 l/100 km (kombinovaná WLTP)

#### **Dôležité prvky**

* **Aktívna aerodynamika:** nový dizajn predného splitteru a zadného krídla
* **Zavesenie kolies:** predná náprava s dvojitými priečnymi ramenami (ako v GT3 R)
* **Karoséria:** výrazne odľahčená (hliník + CFRP diely, kapota a strecha na želanie z karbónu)
* **Brzdy:** voliteľne keramicko-karbónové (PCCB)
* **Kolesá:** 20" vpredu, 21" vzadu, centrálna matica

#### **Interiér a výbava**

* **Zameraný na vodiča:** voliteľný Clubsport paket (ochranný rám, 6-bodové pásy)
* **Displej Race-Tex:** športový režim zobrazenia otáčkomera, tlak pneumatík a teploty
* **Možnosti personalizácie:** Porsche Exclusive Manufaktur vrátane špeciálnych lakov, interiérov a športových pruhov

Súťaž nájdete na tomto [**odkaze**](https://slovakiaring.sk/sk/sutaz-jazda-na-porsche-911?token=VLq6-X7cS7JbvyasOKdLeJYPSXwodrIU).
Viac informácii a aj [štatút súťaže](https://slovakiaring.sk/sk/pravidla-sutaze-jazda-na-porsche-911?token=VLq6-X7cS7JbvyasOKdLeJYPSXwodrIU) je dostupný na [www.slovakakiaring.sk](http://www.slovakakiaring.sk)

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKRUHU JE OMV SLOVENSKO.**

**Kontakt pre médiá:**

|  |  |
| --- | --- |
| Ing. Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |